BJP নাকি ঠাকরে ব্রাদার্স, কার হাতে যাবে মুম্বই পুরসভা? দেখুন বিগ আপডেট

ওয়েব ডেস্ক: আজই প্রকাশিত হতে চলেছে মুম্বই-সহ মহারাষ্ট্রের ২৯টি পুরসভার ভোটের (Brihanmumbai Municipal Corporation) ফলাফল। ইতিমধ্যে সকাল ১০টা থেকে শুরু হয়েছে ভোট গণনা (Vote Counting)। জানা গিয়েছে, এদিন প্রথম দফায় ৪৬টি ওয়ার্ডের ভোট গোনা হবে। তার পর ধাপে ধাপে সামনে আসবে বাকি ফলাফল (BMC Election Results)। তবে দেশের নজর রয়েছে মুম্বই পুরনিগমের দিকে। ২২৭ ওয়ার্ডের এই পুরসভায় সংখ্যাগরিষ্ঠতার জন্য প্রয়োজন ১১৪টি আসন। বিজেপি (BJP) নাকি শিবসেনা (Shiv Sena) – কে এই ম্যাজিক ফিগার পার করবে, তা নিয়ে চলছে জোর জল্পনা।

যদিও বেশিরভাগ বুথফেরত সমীক্ষাতেই বিজেপি-নেতৃত্বাধীন জোটের জয়ের পূর্বাভাস দেওয়া হয়েছে। তবে এই পুরভোটে সবচেয়ে উল্লেখযোগ্য রাজনৈতিক ঘটনা হল, ১৭ বছর পরে ঠাকরে পরিবারের দুই ভাই – উধ্বব ঠাকরে (Uddhav Thackeray) এবং রাজ ঠাকরের (Raj Thackeray) একজোট হয়ে লড়াইয়ে নামা। এই জোটকে কটাক্ষ করে বিজেপি একে ‘পরিবারতন্ত্রের পুনরুত্থানের ব্যর্থ চেষ্টা’ বলে আখ্যা দিয়েছে। কিন্তু শিবসেনার সঙ্গে মারাঠিদের যে একটা আবেগ জড়িয়ে রয়েছে, তা ভালোভাবেই জানে পদ্ম শিবির।

আরও পড়ুন: ২৭ জানুয়ারি ব্যাঙ্ক ধর্মঘট! প্রভাব পড়বে ATM পরিষেবাতেও?

মুম্বই পুরসভার দখল কার হাতে যাবে, তা নিয়ে রাজনৈতিক মহলে চরম উত্তেজনা। একদিকে বিজেপি জোটের আত্মবিশ্বাস, অন্যদিকে ঠাকরে-ভাইদের একজোট হওয়ার প্রভাব—সব মিলিয়ে ফলাফলের দিকে তাকিয়ে গোটা রাজ্য। কিছুক্ষণের মধ্যেই স্পষ্ট হয়ে যাবে যে কে হতে চলেছেন মুম্বই পুরনিগমের ভবিষ্যৎ নেতৃত্ব।